Zastava Libana
Zastava Libana sadrži dvije horizontalne crvene pruge na rubovima i bijelu u sredini, koja je dvostruko šira. Zeleno stablo cedra je u sredini zastave. Usvojena je 7. decembra 1943. Često su grane cedra pogrešno obojane u crno ili smeđe. Prema ustavu, cijelo stablo treba biti zelene boje. Crvene pruge simboliziraju prolivenu krv za slobodu zemlje, a bijela mir i snijeg na Libanonskim planinama. Zeleni cedar (Cedrus libani) simbolizira besmrtnost i postojanost.